አምስተኛው የኢትዮጵያ ኦርቶዶክስ ተዋሕዶ ቤተ ክርስቲያን ፓትርያርክ ብፁዕ ወቅዱስ ዶክተር አቡነ ጳውሎስ ፓትርያርክ ርዕሰ ሊቃነጳጳሳት ዘኢትዮጵያ ወዕጨጌ ዘመንበረ ተክለሃይማኖት ፤ ሊቀ ጳጳስ ዘአክሱም ፤ የዓለም አብያተ ክርስቲያናት ምክር ቤት ፕሬዚደንት ፤ የዓለም ሃይማኖቶች ምክር ቤት ለሰላም የክብር ፕሬዚደንትና የዓለም ለሰላም አምባሳደር ናቸው ቅድሥት ቤተክርስቲያናችንን በዓለም አብርታ እንድትታይ ያደረጉልን፡፡ የምርጦች ምርጥ ኢትዮጵያዊ ፓትርያሪክ በሕይወተ ሥጋ ቢለዩንም በረከታቸው ለዘላለሙ አድሮብን ይኖርል የሚል በህይወት የተሞላ ተስፋ አለኝ፡፡ ይሁን እንጂ ግዙፉን ሥራቸውን በማድነቅ ሳይሆን ጥቃቅኑን የጉድፍን ያህል ጉድለታቸውን እያገዘፉ፣ እያወጡ መልካሙን በዓለም አቀፍ ደረጃ የሚታወቁትን ሥራዎቻቸውን ጥላሽት ለመቀባት የሚጣጣሩት አዲስ አማኝ ከጳጳስ ይበልጣል እንዲሉ በመንፈሳዊ ሕይወታቸው የ2ዐ ዓመት ጐረምሶች፣ ጥቃቅኑን እንጂ ግዙፉን ሥራዎቻቸውን ለማየት አይኖቻቸው የታወሩ የዘመኑ የብሎግ ወይም ፌስ ቡክ ጀግኖች ናቸው፡፡ የጻድቅ ሰው ሞት በእግዚአብሔር ፊት የከበረ ነው፡፡ የአባታችን ስማቸው ዘመንን ተሻጋሪ መሆኑን አንዘንጋ ፣ ስድቡም፣ ዘለፋውም የአንድ ሰሞን ሆይሆይታ ነው፡፡ ታሪክ ግን ለዘለዓለም ምስክር ነው፡፡
